CELEX: 32007D0625
Language: el
Date: 2007-09-27 00:00:00
Title: 2007/625/ΕΚ: Απόφαση της Επιτροπής, της 27ης Σεπτεμβρίου 2007 , για τροποποίηση της απόφασης 2006/802/ΕΚ, ώστε να παραταθεί η εφαρμογή των σχεδίων εξάλειψης της κλασικής πανώλους των χοίρων στους αγριόχοιρους και του επείγοντος εμβολιασμού των αγριόχοιρων και των χοίρων των εκμεταλλεύσεων κατά της εν λόγω νόσου στη Ρουμανία [κοινοποιηθείσα υπό τον αριθμό Ε(2007) 4458]

28.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 253/44
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Σεπτεμβρίου 2007
   για τροποποίηση της απόφασης 2006/802/ΕΚ, ώστε να παραταθεί η εφαρμογή των σχεδίων εξάλειψης της κλασικής πανώλους των χοίρων στους αγριόχοιρους και του επείγοντος εμβολιασμού των αγριόχοιρων και των χοίρων των εκμεταλλεύσεων κατά της εν λόγω νόσου στη Ρουμανία
   [κοινοποιηθείσα υπό τον αριθμό Ε(2007) 4458]
   (Το κείμενο στη ρουμανική γλώσσα είναι το μόνο αυθεντικό)
   (2007/625/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (1), και ιδίως το άρθρο 16 παράγραφος 1 δεύτερο εδάφιο, το άρθρο 19 παράγραφος 3 δεύτερο εδάφιο και το άρθρο 20 παράγραφος 2 τέταρτο εδάφιο,
   Εκτιμώντας τα ακόλουθα:
   
               (1)
            
            
               Η απόφαση 2006/802/ΕΚ της Επιτροπής, της 23ης Νοεμβρίου 2006, για την έγκριση των σχεδίων εξάλειψης της κλασικής πανώλους των χοίρων στους αγριόχοιρους και του επείγοντος εμβολιασμού των αγριόχοιρων και των χοίρων των εκμεταλλεύσεων κατά της κλασικής πανώλους των χοίρων στη Ρουμανία (2) ήταν ένα από τα μέτρα που ελήφθησαν για την καταπολέμηση της κλασικής πανώλους των χοίρων.
            
         
               (2)
            
            
               Οι ρουμανικές αρχές ενημέρωσαν την Επιτροπή σχετικά με την εξέλιξη της νόσου στη Ρουμανία.
            
         
               (3)
            
            
               Δεδομένης της επιδημιολογικής κατάστασης της Ρουμανίας, είναι σκόπιμο να παραταθεί η εφαρμογή των εγκεκριμένων σχεδίων εξάλειψης και επείγοντος εμβολιασμού.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 8 της απόφασης 2006/802/ΕΚ αντικαθίσταται από το ακόλουθο κείμενο:
   
      «Άρθρο 8
      Εφαρμογή
      Η παρούσα απόφαση εφαρμόζεται έως τις 31 Δεκεμβρίου 2007».
   
   Άρθρο 2
   Η παρούσα απόφαση απευθύνεται στη Ρουμανία.
   
      Βρυξέλλες, 27 Σεπτεμβρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 316 της 1.12.2001, σ. 5. Οδηγία όπως τροποποιήθηκε τελευταία με την οδηγία 2006/104/ΕΚ (ΕΕ L 363 της 20.12.2006, σ. 352).
   
      (2)  ΕΕ L 329 της 25.11.2006, σ. 34. Απόφαση όπως τροποποιήθηκε με την απόφαση 2007/522/ΕΚ (ΕΕ L 193 της 25.7.2007, σ. 23).